તમે વિચારી જુઓ કે કોઈ પુરુષને ફરજીયાત એક અઠવાડિયું પણ ન ગમતું કે ઇવન રસોઈ પણ કરાવવામાં આવે તો શું થાય? એ કરશે ખરા? તો કેમ સ્ત્રીઓ પર આ ફરજીયાત લાદવામાં આવેલી પ્રથા છે? દરેક પુરુષને નવી નવી વાનગીઓનો સ્વાદ લેવો ગમશે…પણ શું થોડી પણ સ્ત્રીઓને મદદરૂપ બનશે ખરા? આ તો બસ ઈચ્છા વ્યક્ત કરે અને પછી સવાર-સાંજ પસંદગીનું ભાણું હાજર થઇ જાય. અને તેમાં પણ દૂધમાંથી પુરા કાઢવામાં આવે. પણ સાહેબ….આ એક વખત તમે બનાવી તો જુઓ… આમ કહીએ એટલે સામો સરસ મજાનો જવાબ મળે કે ‘આ અમારા કામ નથી…’ તો આટલું સ્વીકારો છો તો પછી જેવી વાનગી બની છે એની સરાહના તો કરો.. તમે તો એ પણ નથી કરી શકતા..